"คปภ."แจกรางวัลธุรกิจประกันดีเด่น
15 บริษัทประกันเข้ารับรางวัลบริษัทประกันภัยดีเด่น
4 ก.ย. 2555

15 บริษัทประกันเข้ารับรางวัลบริษัทประกันภัยดีเด่น
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในปีนี้บริษัท กรุงเทพประกันภัย และบริษัท เมืองไทยประกันชีวิต คว้ารางวัลเกียรติยศบริหารงานดีเด่นอันดับหนึ่งของทั้งสองธุรกิจ ผลกองทุนแกร่ง ไม่มีประวัติถูกคปภ.ลงโทษ
บริษัทประกันชีวิตบริหารงานดีเด่นอันดับหนึ่งคือ บริษัท เอไอเอ สาขาประเทศไทย อันดับสอง บริษัท กรุงเทพประกันชีวิต อันดับสาม บริษัท ไทยประกันชีวิต และ ชมเชย บริษัทไทยสมุทรประกันชีวิต
ขณะที่บริษัทประกันวินาศภัยที่ได้รับรางวัลบริหารงานดีเด่น อันดับหนึ่ง บริษัท มิตซุย สุมิโตโม อินชัวรันซ์ สาขาประเทศไทย อันดับสอง บริษัท เมืองไทยประกันภัย และบริษัท กรุงไทยพานิชประกันภัย อันดับสาม บริษัท โตเกียวมารีนศรีเมืองประกัน ภัย และบริษัท วิริยะประกันภัย
นายประเวช กล่าวว่า เกณฑ์พิจารณารางวัลจะใช้คุณสมบัติพื้นฐาน ต้องดำรงเงินกองทุนให้ครบถ้วนตามกฎหมายไม่ถูกลงโทษจาก คปภ. เป็นต้นมีอัตราส่วนการเงินของธุรกิจประกันภัย และความพึงพอใจของประชาชน ที่จะต้องจัดให้มีระบบการให้บริการแก้ไขปัญหาข้อร้องเรียนของประชาชน การจัดตั้งศูนย์บริการประชาชนและ การส่งเสริมสนับสนุนกิจกรรมสาธารณประโยชน์อย่างต่อเนื่อง
สำหรับ รางวัลอื่นๆ ประจำปี 2554 ประกอบด้วย รางวัลบริษัทประกันชีวิตที่มีการบริหารงานดีเด่น อันดับหนึ่ง คือ บริษัทเอไอเอ สาขาประเทศไทย อันดับสอง บริษัทกรุงเทพประกันชีวิต อันดับสาม บริษัทไทยประกันชีวิต และ ชมเชย บริษัทไทยสมุทรประกันชีวิต
ขณะที่ บริษัทประกันวินาศภัยที่ได้รับรางวับบริหารงานดีเด่น อันดับหนึ่ง บริษัทมิตซุย สุมิโตโม อินชัวรันซ์ สาขาประเทศไทย อันดับสอง บริษัทเมืองไทยประกันภัย บริษัทกรุงไทยพานิชประกันภัย อันดับสาม บริษัทโตเกียวมารีนศรีเมืองประกันภัย บริษัทวิริยะประกันภัย และชมชย บริษัทไอโออิ กรุงเทพประกันภัย บริษัททิพยประกันภัย ส่วนบริษัทอาเนย์ประกันชีวิต และบริษัทประกันคุ้มภัย ได้รับรางวัลบริษัทที่มีการพัฒนาดีเด่น 
ทั้งนี้ บริษัทประกันภัยทั้งระบบที่มีการดำเนินธุรกิจตามปกติมีทั้งหมด 86 บริษัท แยกเป็นบริษัทประกันชีวิต 24 บริษัท และ บริษัทประกันวินาศภัย 62 บริษัท